مجمع اورشليم

مجمع او مجلس أورشليم هو تجمع مسيحى انعقد فى عصور المسيحية الأولى حوالى سنة 50 م،وهو فريد من نوعه بين مجالس الكنيسة القديمه قبل المسكونية لان الكنيسة الرومانية الكاثوليكية والكنيسة الأرثوذكسية الشرقية تعتبر المجلس نموذج يُحتذى فى المجامع المسكونية القادمه، ومرحلة مفصلية فى تشكيل الأخلاق المسيحية. تقرر فى ده المجلس عدم إلزام الأمميين من غير اليهود المتحولين لالمسيحية بالمحافظة على شريعة موسى، بما فيها القواعد المتعلقة بالختان. كمان أبقى المجلس على حظر تناول الدم واللحوم اللى فيها الدم ولحوم الحيوانات اللى لم تذبح بشكل صحيح، وتحريم الزنا والوثنية، ويشار لده المجمع أحيانا ب المرسوم الرسولي أو رباعية أورشليم.

ذكرت أعمال المجلس فى سفر أعمال الرسل الإصحاح 15 (فى نسختيه الإسكندرية والغربية) وكمان فى رسالة بولس الطرسوسى لأهل غلاطية الإصحاح الثاني. شكك بعض العلما فى أن الإصحاح التانى من الرسالة لأهل غلاطية كان عن مجلس أورشليم (وبالخصوص أن الإصحاح يصف لقاء خاص)، فى حين شكك علما تانيين فى الموثوقية التاريخية لسفر اعمال الرسل.
 الاجتماع 
إجتمع بولس وبرنابا مع الرسل والشيوخ فى أورشليم وتباحثوا فى الأمر. فانقسموا فيما بينهم فعقد وقتها المجمع الاولانى فى أورشليم حوالى سنة 50 فى المجمع نادى فريق فى إلزام شريعة الختان على المهتدين وترأسه يعقوب البار و كان هو واحد من الأعمدة التلاته لكنيسة الختان بجانب بطرس و يوحنا بن زبدي؛ فى حين نادى الفريق التانى فى عدم إلزام شريعة الختان على المهتدين واللى ترأسه بولس الطرسوسى و برنابا اللى كانو رسل الأمم.
 النتيجه 
اتحسمت نتائجه بعدم إلزام الأمميين من غير اليهود المتحولين لالمسيحية بالمحافظة على شريعة موسى، بما فيها القواعد المتعلقة بالختان. كمان أبقى المجلس على حظر تناول الدم واللحوم اللى فيها الدم ولحوم الحيوانات اللى لم تذبح بشكل صحيح، وتحريم الزنا والوثنية، ويشار لده المجمع أحيانا (المرسوم الرسولى) أو (رباعية أورشليم). ورغم قرار الرسل ده، المسيحيين من أصل يهودى بقوا متمسّكين بضرورة الختان لليهودى زى يسوع، معتبرين قرار عدم فرض الختان خاص بالوثنيين اللى يدخلون الدين الجديد.

 شوف 

 الختان فى المسيحيه
 مسيحيين يهود
 متهودون (مسيحية)
 أخلاق مسيحية

 المراجع 

تصنيف:مجامع مسيحيه
تصنيف:تاريخ مسيحى